stanford-oval/wikipedia huggingface dataset:
ประภาส จารุเสถียร
บทบาททางการเมือง

ประภาสมีบทบาทอย่างมากในการเมืองในแต่ละยุค แต่ละสมัย ในฐานะของนายทหาร ตั้งแต่ยังเป็นนายทหารยศ "ร้อยโท" ในเหตุการณ์กบฏบวรเดช พ.ศ. 2476 เป็นผู้ใช้ปืนยิงพระยาศรีสิทธิสงคราม (ดิ่น ท่าราบ) เสนาธิการของฝ่ายกบฏ ถึงแก่ชีวิต พระยาศรีสิทธิสงครามนั้นตั้งใจเดินมาเพื่อขอเจรจาด้วย ณ สถานีรถไฟหินลับ จังหวัดสระบุรี ประภาสยังเข้าร่วมในรัฐประหาร พ.ศ. 2490 และปราบกบฏวังหลวง พ.ศ. 2492 เคียงข้างจอมพล ถนอม กิตติขจร มาตลอด
ตั้งแต่ยังมีสถานะเป็นนักเรียนนายร้อยทหารบกชั้นปีที่ 4 ในคราวเปลี่ยนแปลงการปกครอง พ.ศ. 2475 ประภาสก็เป็นหนึ่งในคณะนักเรียนนายร้อยทหารบกจำนวน 111 นายที่บุกวังบางขุนพรหมร่วมกับคณะนายทหารและพลเรือนบางส่วนของคณะราษฎร เพื่อควบคุมสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทยและผู้สำเร็จราชการแทนพระองค์ และเข้าควบคุมกระทรวงพระคลังมหาสมบัติอีกด้วย
ภายหลังการอสัญกรรมของจอมพล สฤษดิ์ ธนะรัชต์ ใน พ.ศ. 2506 แล้ว จอมพล ถนอม กิตติขจร จึงดำรงตำแหน่งนายกรัฐมนตรีสืบต่อ บทบาทของประภาสเปรียบเสมือนมือขวาคนสำคัญของ จอมพล ถนอม โดยเป็นรองนายกรัฐมนตรี แม้ถนอมพูดน้อย มีภาพลักษณ์ของความซื่อสัตย์ ซึ่งทำให้เป็นที่ยอมรับของประชาชนในระยะแรกที่ดำรงตำแหน่งนายกรัฐมนตรี จนได้รับฉายาว่า "นายกฯ คนซื่อ" แต่ประภาสกลับไม่ได้รับความไว้วางใจเฉกเช่นถนอม เนื่องจากปัญหาการทุจริตและการใช้อำนาจหน้าที่ไปในทางที่มิชอบหลายประการ ประภาสเป็นเสมือนปากกระบอกเสียงให้แก่ จอมพล ถนอม เพราะ "พูดเก่ง มีลีลาแพรวพราว และความสัมพันธ์ระหว่างบุคคลทั้งคู่ก็แน่บแน่น" เพราะ พ.อ. ณรงค์ กิตติขจร บุตรชายของจอมพล ถนอม สมรสกับบุตรสาวของจอมพล ประภาส
ในช่วงเหตุการณ์ 14 ตุลา มีข้อมูลระบุว่า หลังจากเข้าเฝ้าฯพระบาทสมเด็จพระมหาภูมิพลอดุลยเดชมหาราช บรมนาถบพิตร จอมพล ถนอมต้องการลาออก แต่ทั้งประภาสและณรงค์ไม่ยินยอม และพยายามเกลี้ยกล่อมให้ถนอมเปลี่ยนความคิด แต่ท้ายที่สุดถนอมก็ลาออก และทั้ง 3 ก็เดินทางออกนอกประเทศทันที ประภาสไปอยู่ที่ไทเป ประเทศไต้หวัน พร้อมกับพ.อ. ณรงค์ บุตรเขย จากนั้น ถนอมหวนกลับคืนมาสู่ประเทศไทยอีกครั้งในวันที่ 22 สิงหาคม พ.ศ. 2519 แต่ถูกต่อต้านอย่างหนัก จึงเดินทางกลับ ซึ่งเป็นเหตุการณ์ก่อนเกิดเหตุการณ์ 6 ตุลา ไม่นาน
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2516 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
พ.ศ. 2502 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2477 –  เหรียญดุษฎีมาลา เข็มกล้าหาญ (ร.ด.ม.(ห))
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2512 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2501 –  เหรียญราชการชายแดน (ช.ด.)
พ.ศ. 2488 –  เหรียญจักรมาลา (ร.จ.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2502 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2469 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

พม่า :
พ.ศ. 2499 -  เครื่องอิสริยาภรณ์แห่งสหภาพพม่า ชั้นมหาสเรสิตู (ฝ่ายทหาร)
สเปน :
พ.ศ. 2500 -  เครื่องอิสริยาภรณ์กิตติคุณทหารแห่งสเปน ชั้นอัศวินมหากางเขน
อิตาลี :
พ.ศ. 2504 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
ไต้หวัน :
พ.ศ. 2505 -  เครื่องอิสริยาภรณ์ยุนฮุย ชั้นพิเศษ
เนเธอร์แลนด์ :
พ.ศ. 2505 -  เครื่องราชอิสริยาภรณ์ออเรนจ์-นัสเซา ชั้นนายทัพ
เยอรมนีตะวันตก :
พ.ศ. 2506 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นประถมาภรณ์
กรีซ :
พ.ศ. 2506 -  เครื่องราชอิสริยาภรณ์จอร์จที่ 1 ชั้นที่ 1
สหรัฐอเมริกา :
พ.ศ. 2507 -  ลีเจียนออฟเมอริต ชั้นผู้บังคับบัญชา
มาเลเซีย :
พ.ศ. 2507 -  เครื่องราชอิสริยาภรณ์ปัง กวน เนการา ชั้นที่ 1
ออสเตรีย :
พ.ศ. 2507 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง
เบลเยียม :
พ.ศ. 2507 -  เครื่องราชอิสริยาภรณ์เลออปอล ชั้นที่ 1
เกาหลีใต้ :
พ.ศ. 2509 -  เครื่องอิสริยาภรณ์กิตติคุณด้านการบริการ ชั้นที่ 1
พ.ศ. 2511 -  เครื่องอิสริยาภรณ์กิตติคุณฝ่ายทหาร ชั้นที่ 1
ญี่ปุ่น :
พ.ศ. 2509 -  เครื่องราชอิสริยาภรณ์อาทิตย์อุทัย ชั้นที่ 1
นอร์เวย์ :
พ.ศ. 2510 -  เครื่องราชอิสริยาภรณ์นักบุญโอลาฟ ชั้นประถมาภรณ์
สวีเดน :
พ.ศ. 2510 -  เครื่องราชอิสริยาภรณ์ดาบ ชั้นที่ 1
ลาว :
พ.ศ. 2510 -  เครื่องราชอิสริยาภรณ์ล้านช้างร่มขาว ชั้นประถมาภรณ์
ฟิลิปปินส์ :
พ.ศ. 2511 -  เครื่องอิสริยาภรณ์ซิกาตูนา ชั้นประถมาภรณ์
เอธิโอเปีย :
พ.ศ. 2511 -  เครื่องราชอิสริยาภรณ์เมเนลิกที่ 2 ชั้นประถมาภรณ์
ของเหลวผลควบแน่นโพส–ไอน์สไตน์

ของเหลวผลควบแน่นโพส–ไอน์สไตน์ (อังกฤษ: Bose–Einstein condensate) เกิดขึ้นเมื่อเราลดอุณหภูมิของธาตุลงให้ต่ำมาก ๆ โดยปกติจะสูงกว่าศูนย์องศาสัมบูรณ์ (-273.15 องศาเซลเซียส) เพียงแค่เศษเสี้ยวเดียวของ 1 องศาเซลเซียส ซึ่งเป็นอุณหภูมิในทางทฤษฎีที่ทุกสิ่งทุกอย่างหยุดการเคลื่อนไหวนิ่งสนิท
พฤติกรรมที่โดยปกติจะเห็นได้ในระดับอะตอมก็สามารถเห็นได้ในระดับที่กว้างขึ้น ตัวอย่างเช่น ถ้านำของเหลวผลควบแน่นโพส–ไอน์สไตน์มาใส่ในถ้วยแก้ว และรักษาระดับความเย็นให้เพียงพอ สสารดังกล่าวจะไหลคลานออกมาข้างนอกถ้วยแก้วด้วยตัวมันเอง
ของเหลวผลควบแน่นโพส–ไอน์สไตน์ได้รับการพยากรณ์ว่ามีอยู่จริงโดยไอน์สไตน์ในปี ค.ศ. 1925 หลังจากที่ศึกษาผลงานของสัตเยนทระ นาถ โพส แต่ก็ไม่มีใครทำให้สสารดังกล่าวเกิดขึ้นได้จริงจนกระทั่งถึงปี ค.ศ. 1995 ซึ่งส่งผลให้การค้นพบดังกล่าวได้รับรางวัลโนเบลสาขาฟิสิกส์ในปี ค.ศ. 2001 ต้นฉบับงานเขียนของไอน์สไตน์ก็เพิ่งถูกค้นพบอีกครั้งในปี ค.ศ. 2005 นี่เอง
ปรากฏการณ์โฟโตอิเล็กทริก

ปรากฏการณ์โฟโตอิเล็กทริก เมื่อคลื่นแม่เหล็กไฟฟ้าตกกระทบสสารแล้วทำให้อิเล็กตรอนในสสารหลุดออกมาพร้อมพลังงานจลน์
ปรากฏการณ์โฟโตอิเล็กทริก (อังกฤษ: photoelectric effect) เป็นปรากฏการณ์ที่อิเล็กตรอนหลุดออกจากสสาร (เรียกสสารเหล่านี้ว่า โฟโตอีมิสสีฟ) เมื่อสสารนั้นสัมผัสกับคลื่นแม่เหล็กไฟฟ้าที่มีความถี่สูง พลังงานสูง เช่น รังสีอัลตราไวโอเลต) และเรียกอิเล็กตรอนที่หลุดออกมาว่า โฟโตอิเล็กตรอน ปรากฏการณ์ดังกล่าวค้นพบโดยนักฟิสิกส์ชื่อไฮน์ริช เฮิร์ตซ์ ในปี พ.ศ. 2430
การอธิบายปรากฏการณ์โฟโตอิเล็กทริกจะต้องอาศัยคุณสมบัติของแสงในรูปของอนุภาค โดยเกิดขึ้นได้เมื่ออนุภาคโฟตอน (อนุภาคแสง) ที่มีพลังงานสูงชนกับอิเล็กตรอนในสสาร จึงทำให้อิเล็กตรอนหลุดออกมาพร้อมกับมีพลังงานจลน์ติดตัวออกมาด้วย ซึ่งผู้ที่สามารถอธิบายปรากฏการณ์นี้ได้สมบูรณ์คืออัลเบิร์ต ไอน์สไตน์ เขาจึงได้รับรางวัลโนเบลสาขาฟิสิกส์ในปี พ.ศ. 2464 และความเข้าใจคุณสมบัติความเป็นอนุภาคของแสงส่งผลให้เกิดความเข้าใจในเรื่องทวิภาคของคลื่น–อนุภาคในเวลาต่อมา
ประวัติ และความเป็นมา

ในปี 1887 เฮิร์ตซ์พบว่าเมื่อฉายแสงอัลตราไวโอเลตไปยังขั้วไฟฟ้าซึ่งอยู่ในวงจร จะมีประจุไฟฟ้าหลุดออกมา ต่อมาฮอลล์วอชส์ (Wilhelm Hallwachs) พบว่าเมื่อมีแสงหรือคลื่นแม่เหล็กไฟฟ้าความถี่สูงตกกระทบผิวโลหะ จะมีอิเล็กตรอนหลุดออกจากผิวโลหะนั้น ปรากฏการณ์เช่นนี้เรียกว่า ปรากฏการณ์โฟโตอิเล็กทริก (photoelectric effect) และเรียกอิเล็กตรอนที่หลุดออกจากผิวโลหะที่ถูกแสงว่า โฟโตอิเล็กตรอน (photoelectron)
โดยปกติอิเล็กตรอนนำไฟฟ้าในโลหะนั้นอยู่ในแถบนำไฟฟ้า (conduction band) อิเล็กตรอนเหล่านี้สามารถเคลื่อนที่ในแถบนำไฟฟ้าได้อย่างอิสระ โดยอิเล็กตรอนจะไม่หลุดออกจากโลหะที่อุณหภูมิห้อง ทั้งนี้เนื่องจากแรงดึงดูดระหว่างนิวเคลียสซึ่งมีประจุบวกกับอิเล็กตรอนภายในโลหะ ดังนั้นจึงเปรียบเสมือนกับว่าอิเล็กตรอนอยู่ภายในโลหะโดยมีกำแพงศักย์ (potential barrier) กั้นอยู่ที่ผิวโลหะ ระดับพลังงานสูงสุดที่มีอิเล็กตรอน คือ ระดับแฟร์มี (fermi level)
อิเล็กตรอนที่เกาะอยู่กับอะตอมจะเกาะอยู่ด้วยพลังงานยึดเหนี่ยวค่าหนึ่งคือ work function
ในปี 1905 ไอสไตน์ได้อธิบายปรากฏการณ์โฟโตอิเล็กทริกโดยใช้แนวความคิดของพลังค์ คือ คลื่นแม่เหล็กไฟฟ้าความถี่ f ที่ตกกระทบผิวโลหะจะมีลักษณะคล้ายอนุภาคประกอบด้วยพลังงานเล็ก ๆ E เรียกว่า ควอนตัมของพลังงานหรือ โฟตอน (photon) โดย  E = hf ถ้าพลังงานนี้มีค่ามากกว่าเวิร์กฟังก์ชัน อิเล็กตรอนจะหลุดออกจากโลหะด้วยพลังงานจลน์มากสุด Ek (max)
จากการศึกษาปรากฏกาณ์โฟโตอิเล็กทริกสรุปได้ดังนี้
อัตราการปล่อยอิเล็กตรอน (หรือ ip) เป็นสัดส่วนโดยตรงกับความเข้มแสง I เมื่อความถี่ f ของแสงและความต่างศักย์มีค่าคงตัว ดังรุปที่ 2 ถ้าเปลี่ยนความถี่หรือชนิดของโลหะจะได้กราฟระหว่าง  ip กับ I เป็นเส้นตรงเหมือนเดิมแต่มีความชันเปลี่ยนไป
ถ้าความเข้มคงที่และเปลี่ยนความถี่ของแสง จะได้กราฟ ดังรูปที่ 3 ซึ่งมีความถี่จำกัดค่าหนึ่งที่เริ่มเกิดโฟโตอิเล็กตรอนเรียกว่า ความถี่ขีดเริ่ม f0 (threshold frequency)  ความถี่ขีดเริ่มของสารแต่ละชนิดจะไม่เหมือนกัน เมื่อแสงปล่อยพลังงาน hf0 ออกมาในรูปของโฟตอน ซึ่งถ้าเท่ากับ W0 จะได้ Ek (max) = 0 จึงไม่มีอิเล็กตรอนหลุดออกจากโลหะ
ถ้าความถี่และความเข้มแสงคงตัว แต่เปลี่ยนค่าความต่างศักย์ V ระหว่างขั้วไฟฟ้าจะได้ความสัมพันธ์ของ ip กับ  V ดังรูปที่ 4 ที่ความต่างศักย์มีค่ามาก อิเล็กตรอนที่หลุดออกมาจะคงเดิมจึงเกิดกระแสอิ่มตัว เมื่อเพิ่มศักย์ไฟฟ้าเข้าไปก็ไม่สามารถเพิ่มกระแสได้ และถ้าลดความต่างศักย์กระแสจะลดลงด้วย จนกระทั่งความต่างศักย์เป็นลบที่ค่าหนึ่งจะไม่มีกระแส เรียกศักย์นี้ว่า ศักย์หยุดยั้ง (stopping potential) V s ไม่มีอิเล็กตรอนตัวไหนมีพลังงานจลน์เพียงพอที่จะไปยังขั้วไฟฟ้าได้ ดังนั้น
 E_{k}(max)=eV_{s}
ถ้าความถี่ต่ำกว่าความถี่ขีดเริ่ม  f0 จะไม่มีอิเล็กตรอนหลุดออกมา แสดงว่าโฟตอนที่ตกกระทบโลหะมีพลังงานน้อยกว่าเวิร์กฟังก์ชันของสารนั้น แต่ถ้าความถี่เพิ่มขึ้นพลังงานจลน์สูงสุดของอิเล็กตรอนจะเพิ่มขึ้น
ปรากฏการณ์โฟโตอิเล็กทริกนี้คล้ายกับปรากฏการณ์ปล่อยประจุไฟฟ้าเนื่องจากความร้อน (thermionic emission) ซึ่ง เอดิสัน (Edison) เป็นผู้ค้นพบในปี 1883 ในขณะประดิษฐ์หลอดไฟคือ เมื่อโลหะได้รับความร้อนอิเล็กตรอนในโลหะบางตัวจะได้รับพลังงานสูงกว่าเวิร์กฟังก์ชันในโลหะและหลุดออกจากโลหะได้
แม่น้ำพุมดวง

แม่น้ำพุมดวง หรือ แม่น้ำคีรีรัฐ เป็นแม่น้ำสายสำคัญทางด้านตะวันตกของจังหวัดสุราษฎร์ธานี ประเทศไทย มีต้นกำเนิดจากต้นน้ำเกิดจากเทือกเขา  ระหว่างจังหวัดพังงากับจังหวัดสุราษฎร์ธานีที่อำเภอพนม และไหลมาบรรจบกับแม่น้ำตาปี อำเภอพุนพิน จังหวัดสุราษฎร์ธานี
ประวัติ

ชื่อแม่น้ำพุมดวงหรือแม่น้ำคีรีรัฐเพราะมีต้นกำเนิดอยู่ในเขตอำเภอคีรีรัฐนิคม (ปัจจุบันอยู่ในเขตอำเภอพนม) ซึ่งเกิดจากคลองสกและคลองพนมอยู่ในเขตอำเภอพนม คลองพระแสงอยู่ในเขตอำเภอบ้านตาขุน คลองยันอยู่ในเขตอำเภอวิภาวดี จุดที่คลองสกและคลองแสงมาบรรจบกันเรียกว่าแม่น้ำพุมดวง อยู่ในเขตอำเภอพนม จังหวัดสุราษฎร์ธานี
คลองสาขา

แม่น้ำพุมดวงเกิดจากลำน้ำหลายลำน้ำไหลมาบรรจบกันจากทิวเขาภูเก็ตในอำเภอพนม ไหลผ่านอำเภอพนม อำเภอบ้านตาขุน อำเภอคีรีรัฐนิคม อำเภอพุนพิน ไหลมาบรรจบกับแม่น้ำตาปี ที่อำเภอพุนพิน แม่น้ำพุมดวงมีความยาวทั้งหมดประมาณ 80 กิโลเมตร มีคลองสาขาที่สำคัญ 4 สาย ได้แก่
คลองสก ต้นน้ำอยู่ในเขตอุทยานแห่งชาติเขาสก ตำบลคลองศก อำเภอพนม ไหลมารวมกับคลองแสงที่ ตำบลต้นยวน อำเภอพนม กลายเป็นแม่น้ำพุมดวง มีความยาวประมาณ 45 กิโลเมตร
คลองพนม ต้นน้ำอยู่ในอุทยานแห่งชาติคลองพนม ตำบลพลูเถื่อน อำเภอพนม ไหลมารวมกับคลองสกทางฝั่งซ้ายในตำบลพนม อำเภอพนม มีความยาวประมาณ 40 กิโลเมตร
คลองพระแสง ต้นน้ำอยู่ในเขตรักษาพันธ์สัตว์ป่าคลองพระแสง และอุทยานแห่งชาติเขาสก ตำบลเขาพัง อำเภอบ้านตาขุน ไหลมารวมกับคลองสกที่ ตำบลพระแสง อำเภอบ้านตาขุน กลายเป็นแม่น้ำพุมดวง มีความยาวประมาณ 35 กิโลเมตร
คลองยัน ต้นน้ำอยู่ในเขตอุทยานแห่งชาติแก่งกรุงและเขตรักษาพันธ์สัตว์ป่าคลองยัน ตำบลตะกุกเหนือ อำเภอวิภาวดี ไหลมารวมกับแม่น้ำพุมดวงที่ ตำบลย่านยาว อำเภอคีรีรัฐนิคม มีความยาวประมาณ 70 กิโลเมตร
โรงพยาบาลกรุงเทพ

| โรงพยาบาลกรุงเทพ |
| --- | --- |


ประเภท: โรงพยาบาลเอกชน โรงพยาบาลทางเลือก
ที่ตั้ง: 2 ซ.ศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร  13°44′42″N 100°35′6″E﻿ / ﻿13.74500°N 100.58500°E﻿ / 13.74500; 100.58500
ข้อมูลทั่วไป
ก่อตั้ง: 26 กุมภาพันธ์ พ.ศ. 2515
ผู้อำนวยการ: พญ. เมธินี ไหมแพง
จำนวนเตียง: 488
เว็บไซต์: www.bangkokhospital.com
โรงพยาบาลกรุงเทพ (อังกฤษ: Bangkok Hospital) ในปี พ.ศ. 2561 ได้ขยายเครือข่ายรวม 46 สาขา ต่อมาใน ปี พ.ศ. 2562 ได้เปิดขยายสาขาอีก 3 สาขาได้แก่ Samitivej Japanese Regional Hospital โรงพยาบาลกรุงเทพปากช่อง โรงพยาบาลกรุงเทพเชียงราย และในปี พ.ศ. 2563 ได้เปิด โรงพยาบาลกรุงเทพจอมเทียน และขยายเครือข่ายรวม 50 สาขา ในปี พ.ศ. 2563
ภาพบางส่วนของกลุ่มอาคารโรงพยาบาลกรุงเทพในสมัยปัจจุบัน(ถ่ายตรงสะพานลอยที่เชื่อมระหว่างอาคาร r และบางกอกพลาซ่า)
โรงพยาบาลครอบคลุมพื้นที่ให้บริการแทบทุกภูมิภาคของไทย โดยเฉพาะในเมืองใหญ่และแหล่งท่องเที่ยว ด้วยทีมแพทย์เฉพาะทาง บุคลากรมืออาชีพ และเทคโนโลยีทางการแพทย์ที่ทันสมัย ประสิทธิภาพสูง เพรียบพรัอมด้วยบริการฉุกเฉินและบริการพิเศษเหนือระดับ สิ่งอำนวยความสะดวกครบครัน เพื่อสนองตอบทุกความต้องการของผู้ใช้บริการทั้งชาวไทยและชาวต่างประเทศ บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโลเมโมเรียล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น
ตั้งอยู่ 2 ซ.ศูนย์วิจัย 7 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร และเป็นโรงพยาบาลที่ได้รับพระราชทานตราครุฑ
รางวัล

Joint Commission International (JCI) Gold Seal of ApprovalTM
Telemedicine for the Mobile Society (TEMOS)
Hospital Accreditation (HA) of Thailand
Asian Hospital Management Award (AHMA)
แหล่งข้อมูลอื่น

เว็บไซต์อย่างเป็นทางการ
ชุมชนริมน้ำจันทบูร

ชุมชนริมน้ำจันทบูรในยามพลบค่ำ
ชุมชนริมน้ำจันทบูร (อังกฤษ: Chanthaboon Waterfront Community), (อังกฤษ: Chanthaboon Riverside Community) เป็นชุมชนริมน้ำโบราณตั้งอยู่ใจกลาง อำเภอเมืองจันทบุรี จังหวัดจันทบุรี ทางภาคตะวันออกของ ประเทศไทย
ชุมชนดั้งเดิมนี้มีประวัติศาสตร์ย้อนไปถึงสมัย สมเด็จพระนารายณ์มหาราช เมื่อครั้งครองราชย์กรุงศรีอยุธยา (กว่า 300 ปี) และถือเป็นชุมชนแรกของจันทบุรี ชาวบ้านในชุมชนนี้ประกอบด้วยสามกลุ่มชาติพันธุ์ ได้แก่ ไทย จีน และ เวียดนาม ในสมัย รัชกาลที่ 5 ชุมชนนี้ได้รับการยอมรับว่าเป็นศูนย์กลางของจังหวัดและเป็นจุดหมายการค้าขายและการเดินทางในภูมิภาคตะวันออก
ปัจจุบันชุมชนนี้เป็นหนึ่งในแหล่งท่องเที่ยวทางวัฒนธรรมของจังหวัดจันทบุรี มีอาคารเก่าแก่ในรูปแบบสถาปัตยกรรมจีน-โปรตุเกส รวมถึงบ้านขนมปังขิงตั้งเรียงรายตามถนนคนเดินตลอดระยะทาง 1 กิโลเมตรริมแม่น้ำจันทบุรี (ในท้องถิ่นเรียกว่าแม่น้ำจันทบูร) ในชุมชนมีอาคาร 2 หลังที่สำคัญ ได้แก่ (1) บ้านหลวงราชไมตรี ที่ได้รับรางวัลจากยูเนสโก และ (2) บ้านเลขที่ 69 ซึ่งเป็นศูนย์การเรียนรู้ชุมชนที่แสดงประวัติและภาพถ่ายเก่าของชุมชน
สะพานนิรมล สะพานข้ามแม่น้ำจันทบุรี เป็นทางเข้าชุมชนและเป็นสะพานเชื่อมระหว่างคริสตจักรและชุมชนเข้าด้วยกัน
นอกจากนี้ในบริเวณฝั่งตรงข้ามชุมชนยังเป็นที่ตั้งของอาสนวิหารพระนางมารีอาปฏิสนธินิรมล ซึ่งเป็นอาคารประวัติศาสตร์ที่ได้รับการยกย่องให้เป็นหนึ่งใน อาสนวิหารนิกายโรมันคาทอลิก ที่สวยที่สุดแห่งหนึ่งในประเทศไทย นอกจากนี้ยังมีวัดจีนชื่อ 'เจ้าแม่กวนอิม' เป็นแลนด์มาร์คที่โดดเด่นในชุมชน และตลาดอัญมณีจันทบุรีที่มีความเก่าแก่ก็อยู่ใกล้เคียง
ตลอดแนวถนนคนเดินประกอบไปด้วยร้านอาหาร ร้านขนม ร้านขายของเก่า คาเฟ่ ร้านขายยาดั้งเดิม และ บ้านพัก บางจุดมีการตกแต่งผนังด้วย กราฟฟิตีที่สวยงามเป็นจุดถ่ายรูปสำหรับนักท่องเที่ยว
แหล่งข้อมูลอื่น

"Chanthaboon Waterfront Community". Lonely Planet.
"Chanthaboon Waterfront Community". ThailandTourismDirectory. คลังข้อมูลเก่าเก็บจากแหล่งเดิมเมื่อ 2019-07-01. สืบค้นเมื่อ 2024-09-23.
"Chanthaboon old town". TRAVELFISH.
"Chantaboon Waterfront Community". PolkaJunction.
12°36′36″N 102°06′36″E﻿ / ﻿12.61000°N 102.11000°E﻿ / 12.61000; 102.11000
วิทยาลัยแสงธรรม

| --- | --- |
Saengtham College

ชื่อย่อ: วส. / STC
คติพจน์: แสงธรรม นำปัญญา และชีวิต
ประเภท: สถาบันอุดมศึกษาเอกชน
สถาปนา: 2 กุมภาพันธ์ พ.ศ. 2518 (49 ปี)
นายกสภาฯ: พระคาร์ดินัลฟรังซิสเซเวียร์ เกรียงศักดิ์ โกวิทวาณิช
อธิการบดี: บาทหลวง ดร.ธีรพล กอบวิทยากุล
ผู้ศึกษา: 193 คน (2566)
ที่ตั้ง: เลขที่ 20 หมู่ 6 ตำบลท่าข้าม อำเภอสามพราน จังหวัดนครปฐม 73110 เลขที่ 219 หมู่ 8 ตำบลท่าข้าวเปลือก อำเภอแม่จัน จังหวัดเชียงราย 57110
วิทยาเขต: วิทยาเขต  1 วิทยาเขตเซเวียร์ เชียงราย 
เพลง: มาร์ชแสงธรรม
สี: ██ สีส้ม
เว็บไซต์: www.saengtham.ac.th
วิทยาลัยแสงธรรม เป็นสถาบันอุดมศึกษาเอกชนในประเทศไทย ตั้งอยู่ที่ตำบลท่าข้าม อำเภอสามพราน จังหวัดนครปฐม เริ่มต้นจัดการเรียนการสอนเมื่อปี พ.ศ. 2515 โดยใช้ชื่อว่า "สามเณราลัย แสงธรรม" ปัจจุบันมี บาทหลวง ดร.ธีรพล กอบวิทยากุล เป็นอธิการบดี
ประวัติ

วิทยาลัยแสงธรรม จัดตั้งขึ้นเมื่อปี พ.ศ. 2515 โดยใช้ชื่อว่า "สามเณราลัย แสงธรรม" เพื่อจัดการเรียนการสอนด้านศาสนาคริสต์นิกายโรมันคาทอลิก ต่อมาเมื่อวันที่ 2 กุมภาพันธ์ พ.ศ. 2518 จึงได้มีการจัดตั้งเป็นสถาบันอุดมศึกษา โดยมีชื่อว่า "วิทยาลัยแสงธรรม" เปิดสอน 2 หลักสูตรใน 2 คณะวิชา คือ คณะมนุษยศาสตร์ หลักสูตรศิลปศาสตรบัณฑิต สาขาวิชาปรัชญา และ คณะศาสนศาสตร์ หลักสูตรศาสนศาสตร์บัณฑิต สาขาวิชาเทววิทยา และได้มีการพัฒนาการเรียนการสอนเรื่อยมา กระทั่งในปี พ.ศ. 2553 จึงได้มีการจัดการเรียนการสอนหลักสูตรปรับปรุงในปัจจุบัน
คณะ > คณะมนุษย์ศาสตร์

คณะมนุษย์ศาสตร์ จัดตั้งขึ้นเพื่อพัฒนาหลักสูตร และการจัดการเรียนการสอน ตามแนวคิดคริสตศาสนาให้เหมาะสมและมีคุณภาพ และส่งเสริมการค้นคว้าและวิจัยปรัชญาสาขาต่างๆ ให้เกิดแหล่งบริการความรู้ด้านปรัชญา มี 1 สาขาวิชา คือ สาขาวิชาปรัชญาและศาสนา
หลักสูตรศิลปศาสตรบัณฑิต  สาขาวิชาปรัชญาและศาสนา
หลักสูตรศิลปศาสตรบัณฑิต สาขาวิชาภาษาอังกฤษเพื่อการศึกษา ศาสนาและวัฒนธรรม
คณะ > คณะศาสนศาสตร์

คณะศาสนศาสตร์ มี 2 สาขาวิชา คือ สาขาวิชาเทววิทยา และสาขาวิชาคริสตศาสนศึกษา
หลักสูตรศิลปศาสตรบัณฑิต  สาขาวิชาคริสตศาสนศึกษา
หลักสูตรศาสนศาสตรบัณฑิต สาขาวิชาเทววิทยา
หลักสูตรศิลปศาสตรมหาบัณฑิต  สาขาวิชาเทววิทยาจริยธรรม
วิทยาเขต

วิทยาลัยแสงธรรม วิทยาเขตเซเวียร์ ตั้งอยู่ที่อำเภอแม่จัน จังหวัดเชียงราย เดิมเป็นการจัดการศึกษาของชุมชนการเรียนรู้เซเวียร์ เป็นสถาบันที่เป็นระบบหอพัก แต่เนื่องจากไม่ได้จัดตั้งเป็นสถาบันอุดมศึกษา จึงได้จัดให้นักศึกษาได้ศึกษาในหลักสูตรศิลปศาสตรบัณฑิตของมหาวิทยาลัยสุโขทัยธรรมาธิราช เพื่อรับปริญญาตรี สาขาวิชาภาษาอังกฤษ ต่อมาในปี พ.ศ. 2566 ชุมชนการเรียนรู้เซเวียร์ได้ร่วมมือกับวิทยาลัยแสงธรรม จัดตั้งเป็นวิทยาเขตอย่างเป็นทางการ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเปิด ในวันที่ 27 กุมภาพันธ์ พ.ศ. 2567
แหล่งข้อมูลอื่น

วิทยาลัยแสงธรรม
สุริยะใส กตะศิลา

| สุริยะใส กตะศิลา |
| --- | --- |


เลขาธิการพรรคการเมืองใหม่
ดำรงตำแหน่ง 6 ตุลาคม พ.ศ. 2552 – 28 สิงหาคม พ.ศ. 2554
 
ข้อมูลส่วนบุคคล
เกิด: 27 มีนาคม พ.ศ. 2515 (52 ปี) จังหวัดศรีสะเกษ ประเทศไทย
ศาสนา: พุทธ
พรรคการเมือง: การเมืองใหม่ รวมพลังประชาชาติไทย
บุพการี: นายบุญเรือง กตะศิลา นางคำพันธ์ กตะศิลา
อาชีพ: อาจารย์
เป็นที่รู้จักจาก: ผู้ประสานงานกลุ่มกรีน

ผู้ช่วยศาสตราจารย์ ดร.สุริยะใส กตะศิลา คณบดี วิทยาลัยนวัตกรรมสังคม มหาวิทยาลัยรังสิต, และ ผู้อำนวยการสถาบันปฏิรูปประเทศไทย(สปท.) มหาวิทยาลัยรังสิต
ในระหว่างปี พ.ศ. 2548-2552 สุริยะใสเป็นหนึ่งในแกนนำและเป็นผู้ประสานงานเครือข่ายพันธมิตรประชาชนเพื่อประชาธิปไตย (พธม.) ต่อมาได้เข้าเป็นเลขาธิการพรรคการเมืองใหม่ก่อนจะลาออกจากพรรคเนื่องจากมีความขัดแย้งภายในพรรค
ในช่วงวิกฤตการณ์การเมือง พ.ศ. 2556-2557 สุริยะใสมีบทบาทเป็นแกนนำคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ภายหลังจากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับสุริยะใส ผู้ต้องหาคดีกบฏและความผิดอื่น โดยระบุให้สุริยะใสพร้อม 12 แกนนำพันธมิตรประชาชนเพื่อประชาธิปไตย (พธม.) ชดใช้เงินรวมจำนวน 522,160,947.31 บาท พร้อมดอกเบี้ย ให้กับบริษัทท่าอากาศยานไทย จำกัด (มหาชน) คดีดังกล่าวเป็นคดีที่มีการฟ้องเรียกค่าเสียหายจากกรณีการบุกยึดท่าอากาศยานในประเทศไทย พ.ศ. 2551
ประวัติ

สุริยะใส กตะศิลา (ชื่อเล่น: ใส) เกิดเมื่อวันที่ 27 มีนาคม พ.ศ. 2515 เป็นชาวตำบลเมืองแคน อำเภอราษีไศล จังหวัดศรีสะเกษ เป็นบุตรของนายบุญเรือง และนางคำพันธ์ กตะศิลา
สุริยะใส เพื่อนเรียก"ยะใส"ด้วยความเป็นเด็กบ้านนอก ได้เห็นวิถีชีวิตความยากลำบากของชาวต่างจังหวัด ถูกข้าราชการ นายทุนและนักการเมืองเอาเปรียบโดยเฉพาะกรณีเขื่อนราษีไศล ซึ่งเป็นเหตุการณ์ที่เกิดขึ้นที่บ้านเกิดของตัวเอง
หลังจบการศึกษาปริญญาตรี สุริยะใสทำงานเป็นนักวิชาการวุฒิสภา เป็นผู้ชำนาญการประจำคณะกรรมาธิการการมีส่วนร่วม วุฒิสภา และเป็นอนุกรรมการการแปลงสินทรัพย์เป็นทุน ประจำคณะกรรมาธิการพัฒนาสังคมและความมั่นคงของมนุษย์  ในขณะเดียวกันก็ได้เริ่มทำงานภาคประชาชนในปี พ.ศ. 2545 โดยดำรงตำแหน่งเลขาธิการคณะกรรมการรณรงค์เพื่อประชาธิปไตย(ครป.)ในช่วงที่นายพิภพ ธงไชยเป็นประธาน
การศึกษา

ประถมศึกษา โรงเรียนบ้านแสงเมืองแคน
มัธยมศึกษา โรงเรียนราษีไศล (แผนกวิทย์-คณิต)
ปริญญาตรี ศึกษาศาสตรบัณฑิต สาขาวิชาสาธารณสุข มหาวิทยาลัยเกษตรศาสตร์(นิสิตรุ่นKU51)
ปริญญาโท ศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง มหาวิทยาลัยรังสิต
ปริญญาเอก ปรัชญาดุษฎีบัณฑิต สาขาวิชาผู้นำทางสังคม ธุรกิจ และการเมือง มหาวิทยาลัยรังสิต
สมัยที่เป็นนิสิต คณะศึกษาศาสตร์ มหาวิทยาลัยเกษตรศาสตร์ สุริยะใสเคยเป็นประธานชมรมสาธารณสุข ได้ทำกิจกรรมเคลื่อนไหวทางการเมืองขับไล่คณะรักษาความสงบเรียบร้อยแห่งชาติ(รสช.)ในเหตุการณ์พฤษภาทมิฬ พ.ศ. 2535 และได้รับตำแหน่งเป็นเลขาธิการสหพันธ์นิสิตนักศึกษาแห่งประเทศไทย (สนนท.) ซึ่งมีบทบาทในการเคลื่อนไหวกรณี ส.ป.ก. 4-01 และการเรียกร้องรัฐธรรมนูญแห่งราชอาณาจักรไทย
พ.ศ. 2540
การเมือง

สุริยะใสได้ลาออกจากพรรคการเมืองใหม่ เนื่องจากมีความขัดแย้งกันในเรื่องการส่งผู้สมัครลงเลือกตั้งในกลางปี พ.ศ. 2554 พร้อมกับกรรมการบริหารพรรคทั้งหมด 10 คน และจัดตั้งกลุ่มการเมืองกลุ่มใหม่ คือ กลุ่มการเมืองสีเขียว (Green Politics) หรือกลุ่มกรีน[ต้องการอ้างอิง]
วิกฤตการณ์การเมืองไทย พ.ศ. 2556–2557

บทความหลัก: วิกฤตการณ์การเมืองไทย พ.ศ. 2556–2557
14 พฤษภาคม 2557 จากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย สุริยะใส กตะศิลา เป็นผู้ต้องหาหมายเลขที่ 32 แต่ได้รับการยกคำร้องหมายจับในคดีดังกล่าว
แหล่งข้อมูลอื่น

ชีวประวัติ สุริยะใส กตะศิลา[ลิงก์เสีย]
ว่าที่ ดร. สุริยะใส กตะศิลา ออกห่างและถอยออกมาดีกว่า ครับ เก็บถาวร 2011-03-08 ที่ เวย์แบ็กแมชชีน
เส้นทางชีวิต สุริยะใส กตะศิลาเก็บถาวร 2016-03-05 ที่ เวย์แบ็กแมชชีน
onopen.com หลังฉากพันธมิตร หลังวันรัฐประหาร และหลังรัฐบาลสุรยุทธ์ กับ สุริยะใส กตะศิลา
เทปสัมภาษณ์สุริยะใส กตะศิลา เก็บถาวร 2008-08-24 ที่ เวย์แบ็กแมชชีน จาก Siam Intelligence Unit
เว็บไซต์ ครป. เก็บถาวร 2008-02-22 ที่ เวย์แบ็กแมชชีน
เว็บบล็อกของสุริยะใส กตะศิลา
‘สุริยะใส’ ยันใบสำคัญคดีถึงที่สุดกรณีท่าอากาศยานฯ ฟ้อง600ล้าน 13 แกนนำ พธม. เป็นของจริง
ก่อม็อบกบฏ แบบ สุริยะใส กตะศิลาเก็บถาวร 2008-02-19 ที่ เวย์แบ็กแมชชีน
| ด ค กพรรคสังคมประชาธิปไตยไทย |
| --- | --- | --- |
| หัวหน้าพรรค |  สมศักดิ์ โกศัยสุข(1)  สนธิ ลิ้มทองกุล  สมศักดิ์ โกศัยสุข(2)  แจ่มศรี สุขโชติรัตน์  สาวิทย์ แก้วหวาน  |  |
| เลขาธิการพรรค |  สุริยะใส กตะศิลา  พรเพิ่ม จิวสกุล  สุคม ศรีนวล  |  |
รายชื่อดาราบนฮอลลีวูดวอล์กออฟเฟม

รายชื่อดาราบนฮอลลีวูดวอล์กออฟเฟม เรียงตามลำดับอักษรภาษาอังกฤษ สำหรับชื่อบุคคลเรียงโดยใช้ชื่อสกุลเป็นหลัก
| --- | --- |
เนื้อหา:: Top - 0-9 A B C D E F G H I J K L M N O P Q R S T U V W X Y Z
I

| Name | Category | Address |
| --- | --- | --- |
| Julio Iglesias | Recording | 7000 Hollywood Blvd. |
| Thomas Ince | Motion pictures | 6727 Hollywood Blvd. |
| Pedro Infante | Recording | 7083 Hollywood Blvd. |
| Rex Ingram | Motion pictures | 1651 Hollywood Blvd. |
| Jill Ireland | Motion pictures | 6751 Hollywood Blvd. |
| John Ireland | Television | 7021 Hollywood Blvd. |
| Jose Iturbi | Recording | 6834 Hollywood Blvd. |
Q

| Name | Category | Address |
| --- | --- | --- |
| Dennis Quaid | Motion pictures | 7018 Hollywood Blvd. |
| Randy Quaid | Motion pictures | 7000 Hollywood Blvd. |
| Queen | Recording | 6356 Hollywood Blvd. |
| Anthony Quinn | Motion pictures | 6251 Hollywood Blvd. |
U

| Name | Category | Address |
| --- | --- | --- |
| Robert Urich | Television | 7083 Hollywood Blvd. |
Y

| Name | Category | Address |
| --- | --- | --- |
| Dwight Yoakam | Recording | 7021 Hollywood Blvd. |
| Michael York | Motion pictures | 6385 Hollywood Blvd. |
| Alan Young | Radio | 6927 Hollywood Blvd. |
| Carleton G. Young | Radio | 6733 Hollywood Blvd. |
| Clara Kimball Young | Motion pictures | 6513 Hollywood Blvd. |
| Gig Young | Television | 6821 Hollywood Blvd. |
| Loretta Young | Motion pictures | 6100 Hollywood Blvd. |
| Loretta Young | Television | 6135 Hollywood Blvd. |
| Robert Young | Motion pictures | 6933 Hollywood Blvd. |
| Robert Young | Radio | 1620 Vine Street |
| Robert Young | Television | 6360 Hollywood Blvd. |
| Roland Young | Motion pictures | 6523 Hollywood Blvd. |
| Roland Young | Television | 6315 Hollywood Blvd. |
| Victor Young | Recording | 6363 Hollywood Blvd. |
Z

| Name | Category | Address |
| --- | --- | --- |
| Florian Zabach | Television | 6505 Hollywood Blvd. |
| Darryl F. Zanuck | Motion pictures | 6336 Hollywood Blvd. |
| Richard D. Zanuck | Motion pictures | 6915 Hollywood Blvd. |
| Carmen Zapata | Live theatre | 6357 Hollywood Blvd. |
| Renée Zellweger | Motion pictures | 7000 Hollywood Blvd. |
| Robert Zemeckis | Motion pictures | 6925 Hollywood Blvd. |
| Efrem Zimbalist, Jr. | Television | 7095 Hollywood Blvd. |
| Fred Zinnemann | Motion pictures | 6629 Hollywood Blvd. |
| Adolph Zukor | Motion pictures | 1617 Vine Street |